text: [{"text_idx": "#000001", "text": "Arsenal to\u0301k eitt sto\u0301rt fet mo\u0301ti meistaraheitinum"}, {"text_idx": "#000002", "text": "Eddie Nketiah avgj\u00f8rdi undirhaldandi dystin i\u0301 90. minutti. Ta\u00f0 vo\u0301ru ungir menn u\u0301r London, i\u00f0 tryggja\u00f0u oddali\u00f0num uppibornan sigurin a\u0301 United, sum nu\u0301 skal hugavna um at halda fast i\u0301 Champions League-pla\u0301ssinum."}, {"text_idx": "#000004", "text": "Premier League-sunnudagurin enda\u00f0i vi\u00f0 sto\u0301rdysti a\u0301 Emirates i\u0301 London, har Manchester United vitja\u00f0i. Setningurin hja\u0301 u\u0301tili\u00f0num tyktiskt grei\u00f0ur: Ein sigur a\u0301 oddali\u00f0num var ney\u00f0ugur, um mann framahaldandi skuldi hanga n\u00f8kulunda i\u0301, i\u0301 oddastri\u0301\u00f0num. Hetta skuldi fremjast uttan leikbanna\u00f0a lyklaleikaran Casemiro. Ta\u00f0 byrja\u00f0i eisini v\u00e6l, ti\u0301 i\u0301 17. minutti vann United bo\u0301ltin mi\u00f0skei\u00f0is a\u0301 Arsenal-ha\u0301lvuni, naka\u00f0 til vinstru. Marcus Rashford setti Thomas Partey av, rak mo\u0301ti brotsteignum og smekka\u00f0i til u\u0301r li\u0301ka yvir tju\u0301gu metrum. Bo\u0301lturin fo\u0301r heilt ni\u00f0ur i\u0301 ma\u0301lhorni\u00f0, og so kundi li\u00f0i\u00f0 hja\u0301 ten Hag fegnast.Lei\u00f0slan helt to\u0301 bert i\u0301 sjey minuttir. Arsenal setti fer\u00f0ina upp eftir ma\u0301li\u00f0, og eftir eitt try\u0301st fekk heimali\u00f0i\u00f0 eitt av si\u0301num to\u0301lv hornasp\u00f8rkum i\u0301 dystinum. Ta\u00f0 kom ikki innfyri beinanvegin, men Arsenal helt try\u0301sti\u00f0, sp\u00e6ldi v\u00e6l og Granit Xhaka sendi si\u0301\u00f0ani bo\u0301ltin mo\u0301ti aftaru stong. Har var Eddie Nketiah til rei\u00f0ar - Aaron Wan-Bissaka var ikki - og so var 1-1.Li\u00f0ini skiftust eitt sindur um at hava yvirtaki\u00f0 restina av ha\u0301lvleikinum, og ta\u00f0 var undirhaldandi. Minni undirhaldandi gj\u00f8rdist ta\u00f0 ikki eftir ste\u00f0gin, og longu eftir sjey minuttir slo\u0301 Saka til. Kviki h\u00f8gri vongurin u\u0301r London, i\u00f0 gav Luke Shaw og United-verjuni h\u00f8vu\u00f0bry\u0301ggj allan dystin, rak inneftir og smekka\u00f0i bo\u0301ltin heilt ni\u00f0ur i\u0301 longra ma\u0301lhorni\u00f0, staddur naka\u00f0 uttanfyri brotsteign og til h\u00f8gru."}, {"text_idx": "#000005", "text": "Bukayo Saka leg\u00f0i Arsenal a\u0301 odda 2-1 ti\u0301\u00f0liga i\u0301 2. ha\u0301lvleiki vi\u00f0 fra\u0301li\u0301kum ma\u0301li (Mynd: EPA)Li\u00f0i\u00f0 hja\u0301 ten Hag leg\u00f0i seg to\u0301 ikki so. United bjo\u0301\u00f0a\u00f0i beinanveg av, og seks minuttir eftir ma\u0301li\u00f0 var horna u\u0301r vinstru. Arsenal-ma\u0301lverjin, Aaron Ramsdale fekk ikki boksa\u00f0 no\u0301g v\u00e6l burtur, og bo\u0301lturin enda\u00f0i hja\u0301 Lisandro Martinez. La\u0301gvaksni argentinski mi\u00f0verjin kansta\u00f0i seg fram, og stu\u0301ta\u00f0i bo\u0301ltin uppum ma\u0301lverja og verjuleikarar, i\u00f0 av \u00f8llum alvi royndi at beina bo\u0301ltin burtur. Talan var um hansara fyrsta Premier League-ma\u0301l.2-2 og so var av a\u0301lvara li\u0301v i\u0301 United-leikarum og a\u0301sko\u00f0arum. Heimali\u00f0i\u00f0 to\u0301k to\u0301 skjo\u0301tt yvir aftur og hev\u00f0i seinasta li\u0301tla ha\u0301lva ti\u0301man - og samanumtiki\u00f0 gj\u00f8gnum dystin - grei\u00f0a yvirva\u0301g. Unga Arsenal-li\u00f0i\u00f0 hja\u0301 Mikel Arteta sp\u00e6ldi sannf\u00f8randi, vi\u00f0 no\u0301gvari orku og skapti eisini fleiri vandamiklar st\u00f8\u00f0ur: Saka rakti stongina og hin ma\u0301lskju\u0301ttin, Nketiah, hev\u00f0i eisini ein sto\u0301ran ma\u0301lm\u00f8guleika, men David de Gea sto\u0301rbjarga\u00f0i. Ta\u00f0 eydna\u00f0ist to\u0301 loksins Arsenal at fa\u0301a avgerandi ma\u0301li\u00f0 og hja\u0301 Nketiah at skora aftur. Eftir v\u00e6lsp\u00e6lt a\u0301lop i\u0301 vinstru royndi ey\u00f0sy\u0301ndi Martin \u00d8degaard seg mi\u00f0skei\u00f0is i\u0301 brotsteignum, bo\u0301lturin var a\u0301 veg framvi\u00f0 ma\u0301linum, men Nketiah var inni i\u0301 ma\u0301lteignum og var knappur: Hann prika\u00f0i bo\u0301ltin framvi\u00f0 De Gea, og so ko\u0301ka\u00f0i a\u0301 Emirates. VAR var uppi i\u0301, ti\u0301 h\u00f8gra beini\u00f0 hja\u0301 23-a\u0301ra gamla lokala a\u0301leyparanum sa\u0301 u\u0301t til m\u00f8guliga at vera i\u0301 rangst\u00f8\u00f0u. Ma\u0301li\u00f0 sto\u0301\u00f0 to\u0301: 3-2 og tey try\u0301 stigini vo\u0301ru verandi i\u0301 London. Arsenal hevur nu\u0301 fingi\u00f0 50 stig av 57 m\u00f8guligum, og so v\u00e6l hevur ta\u00f0 onganti\u0301\u00f0 sta\u00f0i\u00f0 til eftir 19 dystir (helmingin) a\u0301\u00f0ur. Fimm stig eru ni\u00f0ur til Manchester City a\u0301 2. pla\u0301ssi\u00f0, og li\u00f0i\u00f0 hja\u0301 Arteta hevur sp\u00e6lt ein dyst f\u00e6rri. Hja\u0301 United var hetta ein smeitur: Tapi\u00f0 i\u0301 undirhaldandi dystinum ger, at 1. pla\u0301ssi\u00f0 er langt burtur, og at Tottenham av a\u0301lvara kann n\u00e6rkast i\u0301 stri\u0301\u00f0num um 4. pla\u0301ssi vi\u00f0 sigri i\u0301 gja\u0301r."}, {"text_idx": "#000007", "text": "Premier League 21. umfarI\u0301 dag, sunnudagin 22.01"}, {"text_idx": "#000012", "text": "H\u00f8r\u00f0ur mo\u0301ti Gilla i\u0301 donsku steypakappingini"}, {"text_idx": "#000014", "text": "Hevur skora\u00f0 yvir helmingin av si\u0301num ma\u0301lum mo\u0301ti EB/Streymi"}, {"text_idx": "#000016", "text": "Elias toppskju\u0301tti i\u0301 Champions League-sigri"}]